A kérelem benyújtásának módja


Felhívjuk a kérelmezők figyelmét, hogy a Fővárosi Önkormányzat a budapesti bejelentett lakcímmel (lakó- vagy tartózkodási hely) rendelkező személyek elhelyezésében illetékes.

Az elhelyezési kérelemhez szükséges adatlapokat a Felvételt Előkészítő Csoportnál (továbbiakban: FECS) lehet benyújtani. 

FECS 	Székhelye: Budapest Fővárosi Önkormányzat Ügyfélszolgálati Iroda
Címe: Budapest, V. ker., Bajcsy-Zsilinszky út 36-38. földszint (Toldi Mozinál)
Telefon: (36-1) 374 0077 Fax: (06-1) 374 – 0078.       
Honlap: https://www.pestiut.hu/felvetelt-elokeszito-csoport/
E-mail: fecs@budapest.hu
Ügyfélfogadás: hétfő: 12-17 óra, kedd, szerda, csütörtök: 9-16 óra, péntek: 8-11 óra.


Az elhelyezési kérelemhez csatolandó dokumentumok:
· Adatlap,
· I. Egészségi állapotra vonatkozó igazolás,
· II. Jövedelemnyilatkozat,
· III. Vagyonnyilatkozat,
· Értékelő adatlap. 
· 
Fentieken kívül csatolni kell:  
· egészségi állapotra vonatkozó leletek, kórházi zárójelentések,
· 1 éven belüli nagy labor vizsgálat,
· demencia esetén, a demencia fokáról kiállított szakorvosi igazolás,  
· jövedelem igazolás a nyugdíjról (tárgyévi nyugdíj törzslap). 

A FECS a teljes iratanyagot továbbítja az adatlapon megjelölt, a  Fővárosi Önkormányzat által fenntartott intézményekhez, ahol megtörténik a kérelmek elbírálása, amelynek eredményéról a kérelmező, törvényes képviselő, megjelölt hozzátartozó értesítést kap. 


Kérjük a jelentkezés feltételeiről a FECS honlapján tájékozódjanak!

